මිනිසුන් රහිත අභ්‍යවකාශ යානයක්, ෂටලයක් හෝ රොබෝ ගවේෂණ යානයක් හෝ අභ්‍යවකාශයට යැවීම පහසු කාර්යයක් නොවේ. ඊට හේතුව පෘථිවි ගුරුත්වාකර්ෂණයයි. ගුරුත්වාකර්ෂණ බලයෙන් මිදී ඉහළට විදීමට නම් අධික බලයක් අවශ්‍ය වෙයි. අභ්‍යවකාශ යානා ෂටල ආදිය පෘථිවි වායුගෝලයෙන් ඔබ්බට පෘථිවි කක්ෂයට ගෙන යන්නේ අධි බලැති රොකට්ටුය. පෘථිවි කක්ෂයට ගිය පසු රොකට්ටු අක්‍රිය වන්නේ රැගෙන එන අභ්‍යවකාශ යානා, ෂටල හෝ චන්ද්‍රිකා අභ්‍යවකාශයට මුදාහැරීමෙන් පසුවය. යළි යළි පාවිච්චියට ගන්නා එවැනි රොකට්ටු ආපසු පෘථිවියට කඩා වැටෙයි. නියමිත ගණනය කිරීම්වලට අනුව, විද්‍යාඥයන් එම රොකට්ටු පතිත කරවන්නේ සාගරයටය. අදාළ රටේ නාවික හමුදාව සීරුවෙන් සිට, එම රොකට්ටු සොයා ගැනීම සිදු කරයි. ඒවා යළි යළි භාවිතා කිරීම සිදුවන්නේ ඒ අනුවය.
ගුරුත්වාකර්ෂණ බලයෙන් මිදි ඉහළට විදීමට අවශ්‍ය කුමක්ද?
අධික බලයක්